**Razpis za vzrejni pregled v letu 2019**

Državna vzrejna komisija za prinašalce prireja v nedeljo**, 27.10.2019**, vzrejni pregled z ocenjevanjem zunanjosti in vzrejno preizkušnjo na lokaciji: **Ribiška koča,** **Pragersko, s pričetkom ob 9. uri.**

# **Prijave za vzrejni pregled in telesno ocenjevanje pošljite **z NAVADNO POŠTO** najkasneje 10 dni pred prireditvijo (**do 17.10.2019 – poštni žig**) na naslov: **KRAIGHER Hojka, Brdnikova 31, 1000 Ljubljana.****

**Prijava mora vsebovati naslednje dokumente:**

* **navedbo na kaj se prijavljate (telesna ocena - TO, vzrejna preizkušnja - VPP, vzrejni pregled)**
* **obojestranska kopija rodovnika**
* **izpolnjen vzrejni list, ki ga najdete na spletni strani KZS (**[**http://www.kinoloska.si/images/obrazci/2012/vzrejni\_list.doc**](http://www.kinoloska.si/images/obrazci/2012/vzrejni_list.doc)**)**

Vzrejna komisija ne pošilja potrditev prejema prijav. Neprijavljeni psi ne bodo mogli sodelovati na prireditvi.

K prijavi psa priložite še kopije zdravniških potrdil (pregled oči, slikanje kolkov, genetski testi) ter telesne ocene in delovne preizkušnje, v kolikor ste jih že predhodno opravili. Na dan prireditve je komisiji potrebno predložiti na vpogled dokumente v originalu oziroma dostaviti kopije dokumentacije, s katero ob prijavi še niste razpolagali. **Psi, ki nimajo opravljenih vseh predpisanih testov in drugih pogojev za pristop (izjema sta telesna ocena in vzrejna preizkušnja, v kolikor se opravljata na dan prireditve) ne bodo mogli pristopiti k vzrejnemu pregledu.**

***Pogoji za udeležbo na ocenjevanju zunanjosti – telesni oceni:***

* Potrdilo o cepljenju proti steklini (pasji potni list).
* Veljaven rodovnik KZS ali obvezen vpis v SLR pri uvoženih psih. Psi morajo biti označeni – čipirani v državi, kjer so se skotili. Uvoženi psi morajo biti vpisani v slovensko rodovno knjigo in imeti SLR številko
* Kopija rodovnika.
* Veljavna članska izkaznica z nalepko KZS o plačani članarini za tekoče leto. Nečlani plačajo dvojno pristojbino.

Najnižja starost psa/psice za udeležbo na ocenjevanju zunanjosti je 9 mesecev.

Lastnik se strinja z objavo podatkov vzrejnega pregleda za kinološke potrebe v Kinologu in/ali na spletnih straneh komisije.

***Pogoji za udeležbo na vzrejnem pregledu:***

* Potrdilo o cepljenju proti steklini (pasji potni list).
* Veljaven rodovnik KZS ali obvezen vpis v SLR pri uvoženih psih. Psi morajo biti označeni – čipirani v državi, kjer so se skotili. Uvoženi psi morajo biti vpisani v slovensko rodovno knjigo in imeti SLR številko
* Kopija rodovnika.
* Fotokopijo ocene zunanjosti najmanj DOBRO (če jo že ima), ki jo je pes pridobil na ocenjevanju zunanjosti; oceno zunanjosti lahko pridobite neposredno pred vzrejnim pregledom.
* Opravljeno vzrejno preizkušnjo ali PNZ, LPP, TPP. Vzrejno preizkušnjo lahko opravite neposredno pred vzrejnim pregledom. Pogoji za opravljanje vzrejne preizkušnje
  1. Najnižja starost psa/psice za udeležbo na vzrejni preizkušnji je 9 mesecev.
  2. Opravljena ocena zunanjosti
  3. Na vzrejni preizkušnji se ocenjujejo naslednje discipline:

1. značajske lastnosti (vodljivost)
2. obnašanje ob strelu
3. prinašanje predmeta na planem
4. prinašanje predmeta iz globoke vode

* **Slikanje kolkov in komolcev** je obvezno za vse pasme in mora biti opravljeno pri starosti najmanj 12 mesecev. Za slikanja, opravljena do 1.9.2017, se upoštevajo določila aktualnega vzrejnega pravilnika, za slikanja opravljena po 1.9.2017 se upošteva pravila, ki jih je sprejel KZS: <http://www.kinoloska.si/vzreja/rtg-slikanje-za-vzrejno-dovoljenje/>
* Opravljen klinični pregled oči, pooblaščeni so naslednji veterinarji:
  + Veterinarska klinika Lesce, dr. Zlata Čop (04/53-77-100)
  + Klinika za male živali, Gorkičeva 6, Ljubljana, dr. Tadej Zemljič
  + Ambulanta za male živali Kočevje, cesta v Log 14, 1330 Kočevje, mag. Sabina Bajc-Piškur
* **Izdelan DNA profil v skladu z ISAG standardom** (EVG Maribor ali veljavni laboratorij) ter s pravili, ki jih je objavila KZS: http://www.kinoloska.si/sklepi-ksv-kzs/
* Opravljen genetski test za PRA in EIC, pooblaščeni laboratoriji:
  + EVG, Grajski trg 1, Maribor (tel: 040/566-273)
  + Laboklin, Nemčija, [www.laboklin.de](http://www.laboklin.de)
  + Optigen ZDA, [www.optigen.com](http://www.optigen.com)

**Državna vzrejna komisija ne bo organizirala odvzema materiala za genetske teste; teste morate opraviti predhodno in predložiti rezultate na samem vzrejnem pregledu. Odvzem sluznice ali krvi mora opraviti veterinar, ki predhodno preveri čip in navedeno potrdi z žigom in podpisom.**

* Veljavna članska izkaznica z nalepko KZS o plačani članarini za tekoče leto. Nečlani plačajo dvojno pristojbino.
* Najnižja starost za pristop k vzrejnem pregledu (na dan prireditve) je v skladu z veljavnim vzrejnim pravilnikom za prinašalce 15 mesecev. Mlajši psi ne bodo pregledani.

Opravljanje telesne ocene in vzrejnega pregleda se obračunava po veljavnem ceniku KZS in se poravna po povzetju ob prejemu vzrejne knjižice. Cenik je naslednji:

**- pristojbina za telesno oceno z DDV 14,80 €**

**- dodatna taksa za telesno oceno z DDV 3,10 €**

**- pristojbina za vzrejni pregled z DDV 17,30 €**

**- dodatna taksa za vzrejni pregled z DDV 3,10 €**

**- pristojbina za podaljšanje vzrejnega dovoljenja z DDV 17,30 €**

**- dodatna taksa za podaljšanje vzrejnega dovoljenja z DDV 3,10 €**

- Poštne storitve se zaračunavajo po veljavnem ceniku Pošte Slovenije

**Za vpis rezultatov vzrejnega pregleda mora lastnik predložiti Osebno knjižico psa (modra knjižica, cena je 2,30 €, z DDV 2,81 €, naroči jo lastnik s posredovanjem fotokopije rodovnika na KZS, priporočljivo vsaj tri tedne pred Vzrejnim pregledom.**

Za vso morebitno škodo, ki bi jo povzročil pes, za ugrize ali morebitni pogin psa je odgovoren lastnik.

S prijavo na prireditev se vodniki zavezujejo spoštovati pravila KZS. Lastnik psa/psice pripeljane na vzrejni pregled soglaša, da KZS obdeluje in uporablja zbrane osebne podatke za namene v zvezi vzrejno pregledanimi psi in da te podatke ter slikovni material o vzrejnem pregledu javno objavi.

Državna vzrejna komisija za prinašalce